wickkiey/tamil-wikipedia-chunked huggingface dataset:
# கூமர் நடனம்

## நடன பாணி

இந்த நடனம் பொதுவாக ஒரு பரந்த வட்ட வடிவத்தில் வெளிப்புறமாகவும உட்புறமாகவும் நகரும் பெண்களால் சுழன்று ஆடப்படுகிறது. *கூம்னா * என்ற சொல் நடனக் கலைஞர்களின் சுறுசுறுப்பான இயக்க முறையை குறிப்பதால் இந்த நடனத்திற்கு கூமர் என்ற பெயர் பெறக் காரணமாக அமைந்துள்ளது.. .
# கூமர் நடனம்

## ஆடை வடிவமைப்பு

*காக்ரா* என்ற பிரத்யேக உடையணிந்து இந்த நடனம் ஆடப்படுகிறது.. பில் சமூகத்தின் இளம்பெண்கள் தங்களின் பெண்ணியக் குறியீடாகக் இந்த நடனத்தை ஆடுகின்றனா். இதன் காரணமாக நடனத்தின் அவர்கள் அணியும் ஆடைகளும் மிகுந்த முக்கியத்துவம் பெறுகிறது.கூமா் நடனப் பெண்களின் ஆடைகளின் வண்ணங்களும் அதில் இடம் பெற்றுள்ள வேலைப்பாடுகளும் இந்த நடனத்திற்கு அழகு சோ்க்கின்றன.சுவாரஸ்யமாக, துணி வேலைப்பாடுகள் மற்றும் சித்திரத்தையல் ஆகியவை குடும்பங்களின் வளமைக் குறியீடாக பார்க்கப்படுகின்றன.கூமர் உலகளவில் மிகவும் விரும்பப்பட்டாலும், இது சமீபத்தில் நடிகை தீபிகா படுகோன் நடித்து 2018 ஆண்டு வெளிவந்த சரித்திரப் படமான பத்மாவத் மூலம் பிரபலமடைந்தது. தற்போது, உலகெங்கிலும் இந்திய சமூகத்தினரால் நடத்தப்படும் நடன நிகழ்ச்சிகளுக்கும் மற்றும் பண்டிகைகளுக்கும் கூமர் நடனக் கலைஞா்களின் தேவை அதிகமாக உள்ளது. பரவலாக அறியப்பட்ட நடன பாணி நடன வடிவத்தை ஏற்றுக்கொண்ட பல்வேறு சமூகங்களை இந்த நடனம் ஒன்றிணைக்கிறது.பாரம்பரியமான சேலை சித்திரத்தையல் வேலைப்பாடுகளுடன் ஒப்பிடும்போது தற்போதைய ஆடைகளில் சரிகை மற்றும் பளபளப்பான தன்மை ஆதிக்கம் செலுத்தும் ஆடைகளிலிருந்து நவீனமயமாக்கப்பட்டுள்ளது. உலகளாவிய வேண்டுகோளுக்கிணங்க தற்போதைய கூமர் நடன ஆடைகளின் ஓரங்கள் ஒரு பக்க பிளவுடன் வந்துள்ளன, மேலும் தலையை மூடிக்கொள்ளும் முக்காடுகள் பெரும்பாலும் சமகாலத்தில் அணியப்படுவதில்லை அல்லது வடிவமைக்கப்படுவதில்லை.
# கூமர் நடனம்

## கூமர் பாடல்கள்

ஒரு பாரம்பரிய நடனமான கூமரில் பெரும்பாலும் "கோர்பண்ட்", "போடினா", "ருமல்" மற்றும் "மோர் போலே ரே" போன்ற பாரம்பரிய பாடல்கள் பாடப்படகின்றன. மேலும் பாடல்கள் அரச புனைவுகள் அல்லது அவற்றின் மரபுகளை மையக் கருவாகக் கொண்டு பாடப்படலாம்.  
- "ஜெய்பூா் ஜாவ் டூ"-பாரம்பரிய ராஜஸ்தானிய நாட்டுப்புறப் பாடல்
- "சிர்மி மஹ்ரி சிர்மாலி"
- "அவே ஹிச்கி" - பாரம்பரிய ராஜஸ்தானி கூமர் பாடல்
- "மஹரி கூமர் சியே நக்ராலி"
- "ஜவாய் ஜி பாவ்னா" - ராஜஸ்தானி நாட்டுப்புற பாடல்
- "தாரா ரி சுந்தடி"
- "மஹரோ கோர்பண்ட் நக்ரலோ"
- "நைனா ரா லோபி"
- "அவுர் ரங் தே"
# கூமர் நடனம்

## கூமா் நடன மையம்

கூமர் நாட்டுப்புற நடனத்தை பாதுகாக்கவும் அதனை ஊக்குவிக்கவும் 1986 ஆம் ஆண்டில் கிசான்கரைச் சேர்ந்த சந்திராம்பூா் மஹாராணி ராஜமாதா கோவர்தன் குமாரி அவர்களால் 'கங்கூர் கூமர் நடனக் கலைமன்றம்' நிறுவப்பட்டது. இந்தக் கலைமன்றம் 25 பணிமனைகள் வாயிலாக 2000 க்கும் அதிகமான மாணவா்களுக்கு பயிற்சி அளித்துள்ளது. மேலும் 250 க்கும் அதிகமான கலாச்சார நிறுவனங்களில் கூமர் நடன நிகழ்வுகளையும் 5 பாலே நடன பாணி கூமர் நடனத்தையும் அரங்கேற்றி உள்ளது. இத்தகைய கலை சேவைகளைக் பாராட்டி நாட்டின் நான்காவது மிக உயாிய விருதான பத்மஸ்ரீ விருதினை கோவா்தன் குமாரிக்கு இந்திய அரசாங்கம் 2007 ஆம் ஆண்டு வழங்கி கௌரவித்துள்ளது.
# கூமர் நடனம்

## மேலும் கான்க

- ராஜஸ்தான் கலாச்சாரம்
- கூமர் (பாடல்)
- கல்பேலியா
# விபா சரஃப்

**விபா சரஃப் (Vibha Saraf)** இவர் ஓர் இந்திய பாடகரும், பாடலாசிரியரும் மற்றும் பாலிவுட் பின்னணி பாடகியுமாவார். இவர் நாட்டுப்புற பாடல்களை நிகழ்த்துகிறார். மேலும் ஒலிப்பதிவுகளுக்கு இசை எழுதுகிறார், இசைக்கிறார். முதன்மையாக காஷ்மீர் நாட்டுப்புற ஈர்க்கப்பட்ட பாடல்களுக்கு எழுதுகிறார். 64 வது பிலிம்பேர் விருதுகளில் சிறந்த திரைப்படத்தை வென்ற *ராசி*, மற்றும் 2019 ஆம் ஆண்டில் அதிக வருமானம் ஈட்டிய நான்காவது படமான *கல்லி பாய்* ஆகிய படங்களுக்கான ஒலிப்பதிவுகளில் இவரது படைப்புகள் இடம்பெற்றுள்ளன. 2019ஆம் ஆண்டில், ஹர்ஷதீப் கவுருடன் 65 வது பிலிம்பேர் விருதுகளுக்கான சிறந்த பெண் பின்னணி பாடகராகவும், 2018இல் வெளியான ராசியில் இருந்து தில்பரோ பாடலுக்கான 20 வது சர்வதேச இந்திய திரைப்பட அகாடமி விருதுகளுக்கான சிறந்த பெண் பின்னணி பாடகியாகவும் பரிந்துரைக்கப்பட்டார்..
# விபா சரஃப்

## ஆரம்பகால வாழ்க்கை மற்றும் கல்வி

இந்தியாவில் ஜம்மு-காஷ்மீரில் சிறீநகரின் ஃபதே கடால் பகுதியில் விபா சரஃப் பிறந்தார். சரஃப்பிற்கு மூன்று வயதாக இருந்தபோது இப்பகுதியில் இருந்து காஷ்மீர் பண்டிதர்கள் வெளியேறியபோது, இவரது குடும்பமும் இந்தியாவின் புது தில்லிக்கு இடம்பெயர்ந்தது.  
இவர் சிறீராம் பாரதிய கலா மையத்தில் இசைக்காக பயிற்சி எடுக்கத் தொடங்கினார். ஐந்து ஆண்டுகள் பாப் இசையைப் படிப்பதற்கு முன்பு நான்கு ஆண்டுகள் இந்துஸ்தானி இசையைப் படித்தார். சரஃப் இசையைத் தொடங்குவதற்கு முன் ஐந்து ஆண்டுகள் மேலாண்மை ஆலோசகராக பணியாற்றினார்.
# விபா சரஃப்

## தொழில்

2013ஆம் ஆண்டில், சரஃப் தனது இசை வாழ்க்கையைத் தொடர மும்பைக்குச் சென்றார். ஒரு வருடம் கழித்து, இவர் தனது முதல் ஒலிப்பதிவு பாடலை பதிவு செய்தார், அரிஜித் சிங்குடன் "ஓ சோனியே" என்ற தலைப்பில் *டைட்டூ எம்பிஏ* என்ற திரைப்படத்தில் இடம் பெற்றது . அடுத்த ஆண்டு, 2015ஆம் ஆண்டில், *குஜ்ஜுபாய் தி கிரேட்* என்ற ஒலிப்பதிவுக்காக *அத்வைத்* நெம்லேகருடன் இணைந்து "ஃபீலிங் அவ்னவி" என்ற பாடலை பாடினார்.  
இவர் தனது முதல் தனிப்பாடலான "ஹர்மோக் பார்டல்" என்பதை 2016 இல் வெளியிட்டார். காஷ்மீரின் கலாச்சாரம் மற்றும் இசையை கொண்டாட சரஃப் தேர்ந்தெடுத்த காஷ்மீரைச் சேர்ந்த ஒரு பஜனை, சரப் இந்த பாடலை மறுஆக்கம் செய்தார். தபஸ் ரெலியா இசையமைத்து, அஸ்வின் சீனிவாசன் புல்லாங்குழல் மற்றும் அங்கூர் முகர்ஜி, கித்தார் வாசித்தனர்.  
2018 இல், சரஃப் "தில்பரோ" என்ற பாடலை ராசி படத்திற்காக பாடினர். இந்த பாடலை சங்கர்-எஹான்-லோய் எழுதியிருந்தார். மேலும் காஷ்மீர் நாட்டுப்புற திருமண பாடலான "கான்மோஜ் கூர்" ஆல் ஈர்க்கப்பட்டது. 2019ஆம் ஆண்டில் சர்வதேச இந்திய திரைப்பட அகாடமி விருதுக்கு இவர் பரிந்துரைக்கப்பட்டார்.
# விபா சரஃப்

## இசை செல்வாக்கு

காஷ்மீர், ஜம்மு மற்றும் லடாக் ஆகியவற்றின் பாரம்பரிய இசையால் சரஃப்பின் இசை செல்வாக்கு பெற்றது. தனது தாத்தா, பாட்டி மற்றும் தாயார் பாடியது போல, வளர்ந்து வந்த சரஃப், காஷ்மீரி இசையை தன்னுள் "ஆழ் மனதில்" ஆக்கியதாக மேற்கோள் காட்டுகிறார். பாடல்களில் உள்ள சூபித்துவத்தை அதிகமான மக்கள் புரிந்து கொள்ள வேண்டும் என்று இவர் விரும்புகிறார். ஹப்பா கட்டூன் மற்றும் லல்லேஸ்வரி ஆகியோரின் கவிதைகள் உட்பட காஷ்மீர் இலக்கியங்களிலும் இவர் உத்வேகம் பெறுகிறார் .
# ஆஷாபுர மாதா

**ஆஷாபுர மாதா** (Ashapura Mata) என்பது இந்தியாவின் குஜராத் மாநிலத்தில் கட்சு மாவட்டப் பகுதியில் வணங்கப்படும் ஒரு இந்துப் பெண் தெய்வமாகும். மேலும் அங்கு தேவி அம்சமாக வழிபடப்படும் முதன்மை தெய்வங்களில் ஒன்றாகும். இவளது பெயருக்கு ஏற்றார்ப்போல அவளை நம்பி வழிபடுகின்ற அனைவரின் ஆசைகளையும் விருப்பங்களையும் நிறைவேற்றும் தெய்வமவள். ஆஷாபுர மாதாவின் சிலையில் 7 ஜோடி கண்கள் உள்ளன. என்பது அச்சிலை பற்றிய தனித்துவமான விஷயம் ஆகும்.  
அவரது கோயில்கள் முக்கியமாக குஜராத்தில் பலவிடங்களில் காணப்படுகின்றன. ராஜஸ்தான் மற்றும் குஜராத்தில் உள்ள சிலர், ஆஷாபுர தேவியானவள் அன்னபூரணியின் அவதாரம் என்று கருதுகின்றனர்.
# ஆஷாபுர மாதா

## குலதேவி

குஜராத்தில் கட்சின் பல சமூகங்களில் அவர் குலதேவியாக வணங்கப்படுகிறார். அதில் பில்லோர் பகுதி மக்கள் சவுகான்கள், ஜடேஜா ராஜபுத்திரர்கள் ஆகிய வம்சத்தினர் கட்ச் இராச்சியம், நவநகர் மாநிலம், ராஜ்கோட், மோர்வி, கோண்டல் மாநிலம் அம்பிலாரா மாநிலம் மற்றும் த்ரோல் (பாரியா ஸ்டேட்) ஆகிய மக்கள் மற்றும் அவர்களின் வம்சத்தின் முதன்மைக் குல தெய்வம் ஆஷாபுர மாதா ஆவார். இவருக்கான பிரதான கோயில் கச்சில் உள்ள மாதா நோ மத்தில் அமைந்துள்ளது, அங்கு அவர் கட்சின் ஜடேஜா ஆட்சியாளர்களின் குலதேவி மற்றும் பிராந்தியத்தின் முக்கிய பாதுகாவல் தெய்வமாக வணங்கப்படுகிறார். கச்சின் கோசர் & பொலாடியா சமூகம் அவளை தங்கள் குலதேவி என்று கருதுகிறது.  
கிந்தா குழுவைப் போலவே சிந்தி சமூகமும் ஆஷாபுரா மாதாவை தங்கள் குலதேவியாக வணங்குகிறது. குஜராத் ஜுனகாத்தில், தேவ்சந்தனி பரிவார் குழுக்கள் அவளை குல்தேவி என்று வணங்குகிறார்கள், அங்கு அவரது கோயில் [உபர்கோட்] அருகில் அமைந்துள்ளது.  
குஜராத்தில், பல *சௌகான்*, *புராபியா சௌஹான்கள்* போன்ற பாரியா ராஜபுத்திரர்களும் *அவரை குலதேவி* என்று வணங்குகிறார்கள். தேவதா ராஜபுத்திரர்களும் அவளை குலதேவி என்று வணங்குகிறார்கள். பிராமண சமூகங்களான பில்லூர், கௌர் [லதா] தங்கி, பண்டிட் மற்றும் தேவ் புஷ்கர்ணா, சோம்புரா சலாத் ஆகியோரும் அவளை குலதேவி என்று வணங்குகிறார்கள். விஜயவர்கியா போன்ற வைஷ்ய சமூகம் கூட அவளை வணங்குகிறது. பிரம்மா சத்ரிய சாதியும் அவளை தங்கள் குலதேவியாக வணங்குகிறது.  
சோதா, தரஃபா, சூரத், ராஜ்கோட் தார்பா ஆகிய பகுதிகளிலிருந்து வரும் ரகுவான்ஷி லோஹனா சமூகத்திலும் தங்கள் குலதேவியாக ஆஷாபுர மாதாவை அழிபாடு செய்கிறார்கள்.
# ஆஷாபுர மாதா

## கோயில்கள்

முன்பு கூறியது போல், ஆஷாபுரா மாதாவின்முதன்மையான மற்றும் மூலக் கோயில், கச்சில் உள்ள மாதா நோ மத் என்ற இடத்தில் அமைந்துள்ளது, அங்கு அவர் கட்சின் ஜடேஜா ஆட்சியாளர்களின் குலதேவி மற்றும் பிராந்தியத்தின் முக்கிய பாதுகாவல் தெய்வமாக வணங்கப்படுகிறார். அசல் கோயில் பூஜ் பகுதியிலிருந்து 90 கி.மீ தொலைவில் அமைந்துள்ளது. ஆயிரம் ஆண்டுகளுக்கும் மேற்பட்ட பழையமையான இக்கோயில் கி.பி. 1300 ஆம் ஆண்டு.கட்சின் ஆட்சியாளரான லாகோ ஃபுலானியின் நீதிமன்றத்தில் அமைச்சர்களாக இருந்தவர்களான கராட் பணியா சமூகத்தின் அஜோ, அனகோர் என்ற இருவரால் மறு நிர்மாணம் செய்யப்பட்டது..பின்னர் ஆட்சி செய்த ஜடேஜா ஆட்சியாளர்களால், தேவியின் ஆசீர்வாதங்களுடன் அவர்கள் போர்களில் வென்றபோது அவர்களின் குலதேவியாகத் தழுவப்பட்டது. ஒவ்வொரு ஆண்டும் மாதா நோ மத்தில் நவராத்திரி ஆண்டு கண்காட்சியில், லட்சக்கணக்கான பக்தர்கள் குஜராத் மற்றும் மும்பை முழுவதிலும் இருந்து இந்த தெய்வ வடிவத்திற்கு மரியாதை செலுத்துகிறார்கள். மற்றொரு கோயில் பூஜில் உள்ளது, இது கோட்டை நகரத்திற்குள் அமைந்துள்ளது, இது முதலில் கட்ச் இராச்சியத்தின் தலைநகராக இருந்தது  
அவரது கோயில்கள் ராஜ்கோட், ஜஸ்டான், மோர்பி, கோண்டல், ஜாம்நகர், கும்லி, ஆகிய மற்ற ஜடேஜா களங்களிலும் காணப்படுகின்றன, அங்கு கட்சிலிருந்து குடிபெயர்ந்த ஜடேஜாக்கள், அவரது கோயில்களைக் கட்டி, அவளை குல தெய்வமாக நிறுவினர்.  
பார்தா மலைகளில் உள்ள கும்லியில், ஒரு சதியின் வேண்டுகோளின் பேரில் மா சக்தி ஒரு அரக்கனைக் கொள்கிறார். பின்னர்,சதி ஆஷாபுர மாடாவை மலைகளில் வசிக்கும்படி அவள் கேட்டுக்கொள்கிறாள், அவளுக்கு மா ஆஷாபுர என்று பெயரிட்டாள். இது இத்தேவியின் முதல் கோயில்..  
ஆஷாபுரா மாதா கோயில் அம்ரேலி மாவட்டத்தில் உள்ள கட்கடா கிராமத்தில் உள்ளது. நவராத்திரியின் ஒவ்வொரு 1 வது நாளிலும், மாதாவின் யாகத்திற்காக நிறைய பேர் அங்கு வருகிறார்கள்.  
ராஜஸ்தானில், அவரது கோயில்கள் போக்ரான், மோட்ரான் மற்றும் நாடோலில் உள்ளன . மும்பையிலும் ஆஷாபுரா மாதாவின் புகழ்பெற்ற கோயில் உள்ளது.  
பெங்களூரில், பன்னேர்கட்டா தேசிய பூங்காவிற்கு அருகில் அமைந்துள்ள "எஸ். ஆஷபுரா மாதாஜி மந்திர்" என்ற பெயரில் ஒரு கோயில் உள்ளது.  
புனேவில், கோந்த்வா அருகே கோயில் உள்ளது.
# பரிதா பர்வீன்

**பரிதா பர்வீன் (Farida Parveen)** (பிறப்பு: 1954 திசம்பர் 31) இவர் ஓர் வங்காளதேச நாட்டுப்புற பாடகியாவார். இவர் லாலன் பாடலின் ராணி என்றும் குறிப்பிடப்படுகிறார். (1952 ஆம் ஆண்டு வங்காள மொழி இயக்கத்தின் தியாகிகளின் நினைவாக அறிமுகப்படுத்தப்பட்ட பங்களாதேஷின் இரண்டாவது மிக உயர்ந்த சிவில் விருது இது ) இவர் 1987இல் ஏகுஷே பதக் மற்றும் 1993ஆம் ஆண்டில் *அந்தோ பிரேம்* (1993) என்ற திரைப்படத்திற்காக சிறந்த பெண் பின்னணி பாடகருக்கான வங்காளதேச தேசிய திரைப்பட விருதைப் பெற்றார். பரிதா பர்வீன் மிகவும் பிரபலமான குரல் இசைக்கலைஞர்களில் ஒருவர் மற்றும் வங்காளதேசத்தில் லாலோன் பாடல்களின் முன்னணி நிபுணர் ஆவார்.
# பரிதா பர்வீன்

## ஆரம்ப கால வாழ்க்கை

பர்வீன் நத்தோர் மாவட்டத்தில் 1954 திசம்பர் 31 அன்று பிறந்து, குஷ்டியாவில் வளர்ந்தார். இவரது தந்தை சுகாதார சேவையில் பணியாற்றினார். ஒரு குழந்தையாக இருந்தபோதே இவர் ஆர்மோனியம் வாசிப்பார். 1968ஆம் ஆண்டில், இவர் நஸ்ருல் பாடகியாக ராஜ்ஷாஹி பீட்டருடன் சேர்க்கப்பட்டார். ராஜ்ஷாஹி பல்கலைக்கழகத்தின் கீழ் குஷ்டியா அரசு கல்லூரியில் பட்டம் பெற்றுள்ளார்.  
பர்வீன் முதலில் கோமல் சக்ரபர்த்தியிடமிருந்து பயிற்சி பெற்றார். பின்னர், இவர் உஸ்தாத் இப்ராகிம் கான், உஸ்தாத் ரவீந்திரநாத் ரே, உஸ்தாத் ஒஸ்மான் கோனி மற்றும் உஸ்தாத் மோட்டாலேப் பிஸ்வாஸ் பாரம்பரிய இசையில் பயிற்சிகளைப் பெற்றார். பின்னர் இவர் உஸ்தாத் மிர் முசாபர் அலி மற்றும் உஸ்தாத் அப்துல் காதிர் ஆகியோரிடமிருந்து நஸ்ருல் பாடல்களைக் கற்றுக்கொண்டார். லோகன் இசையை இவருக்கு மோக்செத்ட் அலி ஷாய் அறிமுகப்படுத்தினார்.
# பரிதா பர்வீன்

## தொழில்

பர்வீன் தனது வாழ்க்கையை நஸ்ருல் கீத்தியுடன் தொடங்கினார். 1973ஆம் ஆண்டில், இவர் தேசபக்தி பாடலான ஈ பத்மா ஈ மேக்னா மற்றும் லாலோன் பாடலான சத்யோ போல் ஷுபோதே சோல் ஆகியவற்றை நிகழ்த்தினார் . டோம்ரா பூலே கெச்சோ மல்லிகாடிர் நாம், நிந்தர் காந்தா ஜோடி மற்றும் பல லாலோன் பாரம்பரிய பாடல்கள் இவரது மற்ற பாடல்கள் ஆகும். இவர் பெரும்பாலும் லாலோன் பாடல்களைப் பாடுகிறார். 2014ஆம் ஆண்டில், வங்காளதேச தூதரகம் மற்றும் பெல்ஜியத்தில் உள்ள நுண்கலை மையம் ஆகியவற்றால் ஏற்பாடு செய்யப்பட்ட ஒரு சூபி விழாவில் தனது இசை நிகழ்ச்சிகளை நிகழ்த்தினார். 2015ஆம் ஆண்டில், பகேலா பைசாக் குறித்து வங்காளதேச உயர் தூதராலயம் ஏற்பாடு செய்த நிகழ்ச்சியில் புதுடில்லியில் நிகழ்ச்சியை நடத்தினார்.
# பரிதா பர்வீன்

## லாலோன்

லாலோன் என்பது பாகிர் மத சகிப்புத்தன்மை மற்றும் மதச்சார்பின்மை ஆகியவற்றின் சின்னமாகும், அதன் பாடல்கள் பல கவிஞர்கள் மற்றும் இரவீந்திரநாத் தாகூர், காசி நஸ்ருல் இஸ்லாம் மற்றும் ஆலன் கின்ஸ்பெர்க் உள்ளிட்ட சமூக மற்றும் மத சிந்தனையாளர்களை ஊக்கப்படுத்தியது. சாதி மற்றும் மதத்தின் அடிப்படையில் மனிதகுலத்தின் அனைத்து வேறுபாடுகளையும் நிராகரித்ததற்காக லலோன் பக்கீர் நினைவு கூரப்படுகிறார். லாலோன் கீத்தியை வங்காளதேசத்திலும் வெளிநாட்டிலும் கேட்போர் மத்தியில் கவர்ச்சியாகவும் பிரபலமாகவும் மாற்றுவதில் அவரது மெல்லிசை செயதிறன் குறிப்பிடத்தக்க பங்களிப்பை வழங்கியுள்ளது.  
பரிதா பர்வீனின் இசையின் செயல் திறன், கலை திறமை மற்றும் அழகான விளக்கக்காட்சியை ஒருங்கிணைக்கிறது. 1954 லாலோனின் ஆக்ராவில் 60 ஆண்டுகள் கழித்த மொக்சாத் அலி ஷா, லாலோன் பாடல்களுக்கு வழிகாட்டினார். பரிதா பர்வீன் லாலோன் பாடல்களின் பாரம்பரிய அம்சத்தை இன்னும் மெருகூட்டினார்.
# பரிதா பர்வீன்

## நிகழ்ச்சிகள்

லாலோன் பாடல்களின் உண்மையான தாளங்களையும் பாடல்களையும் பாதுகாக்க ஜப்பானிய அரசாங்கத்தால் நிதியளிக்கப்பட்ட லாலோன் பாடல்களைப் பாதுகாப்பதற்காக பரிதா பர்வீன் ஒரு அறக்கட்டளையை உருவாக்கியுள்ளார். இந்தியா, பாக்கித்தான், ஜப்பான், இங்கிலாந்து, அமெரிக்கா, பிரான்ஸ், ரஷ்யா, கனடா, ஜெர்மனி, சுவீடன், டென்மார்க், ஆஸ்திரேலியா, கத்தார், மொராக்கோ, துருக்கி போன்ற உலகெங்கிலும் லாலோன் பாடல்களை அவர் வழங்கியுள்ளார். பரிதா பர்வீன் "ஓச்சின் பக்கி பள்ளியின்" நிறுவனர் ஆவார், இது குழந்தைகளுக்கு லாலோன் சங்கீதத்தின் பொருத்தமான பயிற்சிகளை மேம்படுத்துவதற்காக அர்ப்பணிக்கப்பட்டுள்ளது. இவர் 2011 திசம்பரில் கலாச்சார உறவுகளுக்கான இந்திய அமைப்பின் நிதியமைப்பின் கீழ் நிகழ்ச்சிகளுக்காக புது தில்லி, குவகாத்தி, கொல்கத்தா மற்றும் சாந்திநிகேதன் ஆகிய இடங்களுக்குச் வந்துள்ளார்.
# பரிதா பர்வீன்

## விருதுகள்

- பெரோசா பேகம் நினைவு தங்கப் பதக்கம் (2019)
- புக்குவோக்கா ஆசிய கலாச்சார பரிசு (2008)
- சிறந்த பெண் பின்னணி பாடகருக்கான வங்காளதேச தேசிய திரைப்பட விருது (1993)
- ஏகுஷே பதக் (1987)
- அனன்னியா டாப் டென் விருதுகள் (2008)
# சுமித்ரா குகா

**விதுஷி சுமித்ரா குகா** என்பவர் இந்தியாவின் ஆந்திரப் பிரதேச மாநிலத்தைச் சேர்ந்த பாரம்பரிய இசைப் பாடகர், கர்நாடக மற்றும் இந்துஸ்தானி பள்ளிகளில் பாரம்பரிய இசையில் நிபுணத்துவம் பெற்றவர். நான்காவது மிக உயரிய விருதான பத்மஸ்ரீ இந்திய அரசு 2010 ஆம் ஆண்டு வழங்கி கௌரவித்தது.
# சுமித்ரா குகா

## ஆரம்ப வாழ்க்கை

சுமித்ரா குகா ஆந்திரப் பிரதேசத்தில் பிறந்தார். உள்ளூரில் நன்கு அறியப்பட்ட பாடகியான திருமதி. ராஜ்யலட்சுமி ராஜு மற்றும் சித்தூர் மாவட்டத்தின் திருமலை ரெட்டிபல்லேவைச் சேர்ந்த ஓய்வுபெற்ற துணை ஆட்சியா் ஆர். ஜி. நாராயண ராஜு. ஆகியோருக்கு மகளாகப் பிறந்த அவரது சகோதரி புகழ்பெற்ற கர்நாடக பாடகர் மற்றும் 15 ஆம் நூற்றாண்டின் புனித இசையமைப்பாளரான அண்ணாமாச்சார்யாவின் சங்கீர்த்தனைப் பாடகரான திருமதி. ஷோபா ராஜு ஆவார். அவரது பேரன் சர்வதேச அளவில் புகழ்பெற்ற கவிஞர் ஸ்ரேயாஷ் சர்க்கார் ஆவார் . சுமித்ரா குகா சிறு வயதிலேயே இசை மீது நாட்டம் கொண்டிருந்தார். இசை தொடா்பான தனது முதல் முதல் அடிப்படைகளை தனது தாயிடமிருந்து கற்றுக்கொண்டார். இசையில் அவரது முறையான பயிற்சி தனது பதினொரு வயதில் கர்நாடக பாரம்பரிய இசையின் புகழ்பெற்ற இசை குருவான எஸ்.ஆர்.ஜனகிராமனிடமிருந்து தொடங்கியது. ஆந்திராவின் ஒரு சிறிய கிராமத்தில் வளர்ந்த அவர், தொழிலின் மாண்பு காரணமாக மருத்துவராக விரும்பினார். அவரது தந்தை, நேபாளத்திற்கு மாற்றலாகிச் சென்றதால் சாந்திநிகேதன் விஸ்வ-பாரதி பல்கலைக்கழகத்தில் சேர பரிந்துரைத்தார். அவர் தனது கல்லூரிக் கல்வியை அங்கு தொடர்ந்தார், தத்துவவியலில் பட்டதாரி படிப்பை முடித்த பின்னர். 1964 ஆம் ஆண்டில் இந்துஸ்தானி இசையைக் கற்கத் தொடங்கிய அவர், பண்டிட் ஏ.கனன் மற்றும் கிராணா கரனாவின் விதுஷி மலபிகா கானன் ஆகியோரின் கீழ் தனது இசை படிப்பைத் தொடர்ந்தார், பின்னர் உஸ்தாத் படே குலாம் அலி கான் ஆகியோரிடம் இசைப் பயிற்சி பெற்றவரும் பாட்டியாலா கரானாவின் இசையில் புகழ்பெற்றவருமான சுஷில் குமார் போஸிடமிருந்து சில வழிகாட்டுதல்களைப் பெற்றார். இப்பயிற்சிகள் அனைத்தும் கல்கத்தாவின் கலாச்சார ரீதியாக வளமான சூழலில் நிகழ்ந்தது.  
சுமித்ரா தனது 19 வயதில் ஒரு வங்காளி குடும்பத்தில் திருமணம் முடித்த பிறகும் தனது படிப்பைத் தொடர்ந்தார், 1972 இல் அகில இந்திய வானொலியின் பி-தர கலைஞரானார். அதே ஆண்டு, திருப்பதியில் உள்ள திருமலை கோவிலில் தனது இசை நிகழ்ச்சி மூலம் அறிமுகமானார். அகில இந்திய வானொலியில் , 1982, 85, 89 மற்றும் 90 ஆகிய ஆண்டுகளில் நான்கு சங்கிலித் தொடர் இசை நிகழ்ச்சிகளிலும், பல வானொலி சங்க சம்மேளனங்களிலும், அகில இந்திய வானொலி மற்றும் தூர்தர்ஷனுக்கான தேசிய நிகழ்ச்சிகளிலும் பங்கேற்க அவருக்கு வாய்ப்பு கிடைத்தது. 1995 ஆம் ஆண்டு இறுதிக்குள், அவருக்கு விதுஷி பட்டம் கிடைத்தது. அதே ஆண்டில் அவர் அகில இந்திய வானொலியின் சிறந்த தரக் கலைஞரானார்.
# சுமித்ரா குகா

## விருதுகள் மற்றும் அங்கீகாரங்கள்

திருப்பதியில் உள்ள திருமலை திருப்பதி தேவஸ்தானத்தால் பெறப்பட்ட தங்கப் பதக்கங்களிலிருந்து தொடங்கி 1972 இல் பத்ராச்சலத்தில் அகில இந்திய வாகிகர் உட்சவம் ஆகியவற்றிலிருந்து பெறப்பட்ட விருது வரை சுமித்ரா பல விருதுகளையும் கௌரவங்களையும் பெற்றுள்ளார். மேற்கு வங்க பத்திரிகையாளர்கள் சங்கம் 1991 ஆம் ஆண்டில் அவருக்கு சிறந்த பாடகர் விருதை வழங்கியது, ஒரு வருடம் கழித்து, 1995 இல் *விதுஷி* என்ற பட்டத்தையும் பெற்றார்.  
2010 ஆம் ஆண்டு குடியரசு தினத்தன்று இந்தியாவின் நான்காவது மிக உயரிய விருதான பத்மஸ்ரீ விருதுக்கான பட்டியலில் இந்திய அரசு அவரைச் சேர்த்திருந்தது.
# வைரசுகளைப் பற்றிய அறிமுகம்

## கண்டுபிடிப்பு

யில் எச்.ஐ.வி-1 வைரசு பச்சை நிறத்தில். நிணநீர்ச் செல்லில் இருந்து வெளிப்படுறது.]]
1884-ஆம் ஆண்டு பிரெஞ்சு நாட்டைச் சேர்ந்த சார்லசு சேம்பர்லேண்டு எனும் ஆய்வாளர் சேம்பர்லேண்டு வடிகட்டி என்று அறியப்படும் ஒரு வடிகட்டியை உருவாக்கினார். இதன் துளைகள் பாக்டீரியாவினை விடச் சிறியன. இதன் மூலம் இவர் பாக்டீரியம் உள்ள ஒரு நீர்மத்தை இந்த வடிகட்டியில் வடிகட்டும் போது பாக்டீரியங்கள் நீர்மக் கரைசலில் இருந்து முழுமையாக நீக்கப்பட்டன. 1890-களில் திமித்ரி இவானோவ்சுக்கி என்னும் இரசிய உயிரியியலார் இந்த முறையைப் பயன்படுத்தி புகையிலை மொசாயிக்கு வைரசு என்பதைப் பற்றி ஆராய்ந்தார். அதாவது, பாதிக்கப்பட்ட புகையிலைகளை அரைத்து அதை வடிகட்டிய பின் கிடைத்த நீர்மம் மீண்டும் புகையிலையில் நோயை உண்டுபண்ணக்கூடியதாக இருந்தது.  
அதே காலகட்டத்தில் வேறுபல ஆய்வாளர்கள் பாக்டீரியத்தை விட கிட்டத்தட்ட 100 மடங்கு சிறிதான (பின்னாளில் வைரசு என்று அழைக்கப்பட்ட) அந்தப் பொருட்கள் கூட நோயை உண்டாக்க வல்லன என்று கண்டறிந்தனர். 1899-இல் மார்ட்டினசு பைசரிங்கு என்னும் இடச்சு ஆய்வாளர் இந்தப் பொருட்கள் பிரியும் செல்களில் மட்டுமே பெருகுவதை உணர்ந்தார். இவர் அதனை பரவக்கூடிய உயிருள்ள திரவம் என்று அழைத்தார். ஏனெனில் அவரால் கிருமி போன்ற துகள்களைக் கண்டறிய முடியவில்லை. 20-ஆம் நூற்றாண்டின் தொடக்கத்தில் பிரடெரிக்கு துவோர்த்து என்னும் ஆங்கில பாக்டீரிய ஆய்வாளர் பாக்டீரியத்தைத் தொற்றும் வைரசுகளைக் கண்டுபிடித்தார். பின்னர் பெலிக்சு தி-எரெல்லி என்னும் பிரெஞ்சு-கனேடிய ஆய்வாளர் அகார் என்னும் உணவுப் பொருளில் வளரும் பாக்டீரியாக்களுடன் வைரசுகளைச் சேர்க்கையில் அப்பகுதிகளில் பாக்டீரியாக்கள் இறந்துவிட்டதைக் கண்டறிந்தார். இந்த இறந்த பகுதிகளைக் கொண்டு அவரால் வைரசுகளின் எண்ணிக்கையைக் கணக்கிட முடிந்தது.  
1931-இல் எலக்ட்ரான் நுண்ணோக்கி எனப்படும் எதிர்மின்னி நுண்ணோக்கி புதிதாக உருவாக்கப்பட்ட பின் வைரசுகளின் படங்கள் கிடைக்கத்தொடங்கின. 1935-இல் வெண்டெல் மெரெடித்து ஸ்டான்லி என்பார் புகையிலை மொசாயிக்கு வைரசினை ஆராய்ந்து அது பெரும்பாலும் புரதத்தால் ஆனது என்று கண்டறிந்தார். சிறிது காலம் கழித்து அந்த வைரசு புரதத்தாலும் ஆர்.என்.ஏ வினாலும் ஆனது என்று கண்டறியப்பட்டது. தொடக்ககாலத்தில் உயிருள்ள விலங்குகளைப் பயன்படுத்தாமல் வைரசுகளை எவ்வாறு வளர்ப்பது என்று தெரியவில்லை. இது வைரசுகளைப் பற்றிய ஆய்வில் ஒரு தடையாக இருந்தது. 1931-ஆம் ஆண்டு ஆய்வாளர்கள் எர்ணஸ்ட்டு வில்லியம் குட்பாச்சர்-உம் அலைசு மைல்சு வுட்ரபு-உம் இன்புளுவென்சா உள்ள பல வைரசுகளை கருவுற்ற கோழியின் முட்டையில் வெற்றிகரமாக வளர்த்தனர். 1949-இல் சான் பிராங்கிளின் என்டர்சு முதலானோர் போலியோ வைரசினை உயிருள்ள விலங்குகளின் செல் திசுக்களில் வளர்த்துக் காட்டினர். இதன் மூலம் வைரசு ஆய்வில் இருந்த இச்சிக்கல் தீர்ந்தது. 4800-க்கும் மேலான வைரசு இனங்கள் இது வரை கண்டறியப்பட்டு விளக்கப்பட்டுள்ளன.
# வைரசுகளைப் பற்றிய அறிமுகம்

## தோற்றம்

வைரசுகள் தாங்கள் தொற்றியுள்ள உயிருடன் சேர்ந்து வாழ்கின்றன. உயிருள்ள செல்கள் தோன்றியதில் இருந்தே வைரசுகளும் இருந்திருக்கக் கூடும். தொல்லுயிர் எச்சங்களில் இவை கிடைப்பதில்லை. எனவே இவற்றின் தோற்றம் குறித்த தெளிவான கருத்துகள் இல்லை. மூலக்கூற்று உயிரியியலே இவற்றின் தோற்றம் பற்றி ஆராய்வதற்கு ஏற்ற நுட்பமாக விளங்குகிறது. இதற்கு வைரசுகளின் பழைமையான டி.என்.ஏ அல்லது ஆர்.என்.ஏ தேவை. ஆனால் இது வரை பாதுகாத்து வைக்கப்பட்டுள்ளவை 90 ஆண்டுகளுக்குப் பின் உள்ளவையே. வைரசின் தோற்றம் குறித்து மூன்று முதன்மையான கோட்பாடுகள் உள்ளன:  
**பின்னடைவுக் கோட்பாடு (*Regressive theory*)**
வைரசுகள் முன் ஒரு காலத்தில் பெரிய செல்களை ஒட்டி/சார்ந்து வாழ்ந்த சிறிய செல்களே. காலப்போக்கில் அவற்றுக்குத் தேவையில்லாத மரபணுக்களை அவை இழந்துவிட்டன. இரிக்கெட்சியா, கிளாமிடியா போன்ற பாக்டீரியங்கள் வாழும் செல்களே எனினும் அவை வைரசுகளைப் போலவே ஓம்புயிரியின் செல்களுக்கு உள்ளே தான் பெருகுகின்றன. இது இந்த பின்னடைவுக் கோட்பாட்டின் நம்பகத் தன்மையைக் கூட்டுகிறது.  
**உயிரணுவழித் தோற்றக் கோட்பாடு (*Cellular origin theory*)**
சில வைரசுகள் பெரிய உயிரினங்களின் மரபணுக்களில் இருந்து தவறி வெளியேறிய டி.என்.ஏ அல்லது ஆர்.என்.ஏ வில் இருந்து தோன்றியிருக்கலாம். இந்த டி.என்.ஏ க்கள் ஓர் உயிரணுவில் இருந்து இன்னொன்றுக்கு நகரும் கணிமி எனப்படும் டி.என்.ஏ துண்டுகளில் இருந்து வந்திருக்கலாம். வேறு சில பாக்டீரியங்களில் இருந்து படிவளர்ச்சி அடைந்து தோன்றி இருக்கலாம்.  
**இணை படிவளர்ச்சி (கூர்ப்பு)க் கோட்பாடு (*Coevolution theory*)**
செல்கள் உருவான அதே காலகட்டத்திலேயே வைரசுகளும் சிக்கலான புரத மூலக்கூறுகளில் இருந்தோ டி.என்.ஏ வில் இருந்தோ தோன்றியிருக்கலாம். அப்போதிருந்தே அவை செல்களைச் சார்ந்து வாழ்ந்து வந்திருக்கலாம்.  
மேலுள்ள அனைத்துக் கோட்பாடுகளிலும் ஏதோ ஒருவிதத்தில் குறையுள்ளதாகவே இருக்கிறது. எடுத்துக்காட்டுக்கு செல்களைச் சார்ந்து வாழும் பிற உயிரிகளுக்கும் வைரசுகளுக்கும் ஏன் ஒரு ஒற்றும் கூட இல்லை என்பதை பின்னடைவுக் கோட்பாடு விளக்குவதில்லை. வைரசு ஆய்வாளர்கள் இந்த மூன்று கோட்பாடுகளையும் மறு மதிப்பீடு செய்து வருகின்றனர்.
# வைரசுகளைப் பற்றிய அறிமுகம்

## வடிவ அமைப்பு

ஒரு வைரசுத் துணுக்கு கேப்சிடு எனப்படும் புரத உறையால் சூழப்பட்ட டி.என்.ஏ அல்லது ஆர்.என்.ஏ வினால் ஆன மரபணுவினைக் கொண்டுள்ளது. இந்த கேப்சிடு பல சிறிய ஒத்த அமைப்புடைய கேப்சோமர் எனப்படும் புரத மூலக்கூறுகளால் ஆனது. இந்தக் கேப்சோமர்கள் இருபது முகமுடையதாகவோ, சுருள் வடிவத்திலோ அல்லது இன்னும் சிக்கலான வடிவங்களிலோ அமைந்திருக்கலாம். டி.என்.ஏ அல்லது ஆர்.என்.ஏ வினைச் சுற்றி இன்னொரு புரத உறை கேப்சிடுக்கு உட்பக்கம் இருக்கலாம். இது அணுக்கேப்சிடு (*nucleocapsid*) என்றழைக்கப் படுகிறது. சில வைரசுகள் கொழுப்புக் குமிழால் ஆன மேலுறையைக் கொண்டுள்ளன. இந்த மேலுறை வைரசினை சோப்பினாலும் ஆல்ககாலினாலும் பாதிக்கப்படக் கூடியதாக ஆக்குகிறது.
# வைரசுகளைப் பற்றிய அறிமுகம்

## வடிவ அமைப்பு

### அளவு

வைரசுகள் உள்ளவற்றிலேயே சிறிய தொற்றுவான்களில் ஒன்று. ஒளி நுண்ணோக்கியால் காண இயலாத அளவுக்குச் சிறியன. பெரும்பான்மையான வைரசுகளை எலக்ட்ரான் நுண்ணோக்கி மூலமே பார்க்க முடியும். இவற்றின் அளவு 20 முதல் 300 நானோமீட்டர்கள் ஆகும். ஒப்பிட்டுப் பார்க்கையில் பாக்டீரியாவின் அளவு ஏறத்தாழ 1000 நானோமீட்டர்கள் (1 மைக்ரோ மீட்டர்) விட்டமும் ஓம்புயிரியின் செல்கள் பொதுவான சில பத்து மைக்ரோமீட்டர் அளவும் கொண்டன. 2003-இலும் 2013-இலும் மெகா வைரசு, பண்டோராவைரசு என்று அறியப்படும் 1000 நானோமீட்டர் அளவுள்ள அமீபாக்களைத் தொற்றும் பெரிய வைரசுகள் கண்டு பிடிக்கப்பட்டுள்ளன. இந்தப் பெரிய வைரசுகள் இன்புளுவென்சா வைரசினை விட 10 மடங்கு அகலமும் 1000 மடங்கு பருமனளவும் கொண்டுள்ளது ஆய்வாளர்களை வியப்பில் ஆழ்த்தியுள்ளது.
# வைரசுகளைப் பற்றிய அறிமுகம்

## வடிவ அமைப்பு

### மரபணுக்கள்

வைரசின் மரபணுக்கள் டி.என்.ஏ வினாலோ அல்லது ஆர்.என்.ஏ வினாலோ ஆக்கப்பட்டிருக்கலாம். ஒரு உயிரியின் உயிரியல் தகவல்கள் அதன் டி.என்.ஏ அல்லது ஆர்.என்.ஏ விலேயே பொதிந்துள்ளது. பெரும்பாலான உயிரினங்கள் மரபுணுப் பொருளாக டி.என்.ஏ வினையும் பெரும்பாலான வைரசுகள் டி.என்.ஏ வினையும் கொண்டுள்ளன.  
வைரசுகளில் சில மரபணுக்களே இருப்பதால் இவற்றால் சட்டெனப் பல்கிப்பெருக முடிகிறது. எடுத்துக்காட்டாக இன்புளுவென்சா வைரசு வெறும் எட்டு மரபணுக்களையும் உரோட்டாவைரசு பதினொரு மரபணுக்களையும் கொண்டுள்ளன. மாறாக, மனிதர்கள் 20,000 முதல் 25,000 மரபணுக்களைக் கொண்டுள்ளனர்.  
அனைத்து செல்களும் பெரும்பாலான வைரசுகளும் டி.என்.ஏ பாலிமரேசு, ஆர்.என்.ஏ பாலிமரேசு என்றழைக்கப்படும் என்சைம்களை உற்பத்தி செய்கின்றன. இந்தப் பாலிமரேசுகளே டி.என்.ஏ, ஆர்.என்.ஏ க்களின் படிகளை உருவாக்க வழிசெய்கின்றன. டி.என்.ஏ அல்லது ஆர்.என்.ஏ வை உருவாக்குவதில் வைரசின் பாலிமரேசுகள் செல்லின் பாலிமரேசுகளை விட செயல்திறன் மிக்கவையாக உள்ளன. ஆனால் வைரசின் ஆர்.என்.ஏ பாலிமரேசுகள் பிறழ்ந்து வைரசுகளை சடுதி மாற்றம் அடைய வைத்து வைரசின் புதிய மரபணு வகைகள் உருவாக்கக் காரணமாகின்றன.
# வைரசுகளைப் பற்றிய அறிமுகம்

## வடிவ அமைப்பு

### புரதச்சேர்க்கை

புரதங்கள் வாழ்க்கைக்கு இன்றியமையாதன. செல்கள் டி.என்.ஏ வில் உள்ள தகவல்களுக்கு ஏற்ப அமினோ அமிலங்களில் இருந்து புதிய புரதங்களை உருவாக்குகின்றன. ஒவ்வொரு வகையான புரதமும் ஒரு குறிப்பிட்ட வகைப் பணியைச் செய்கிறது. எனவே ஒரு செல் புதிய வகைப் பணியைச் செய்ய வேண்டுமானால் அது ஒரு புதிய வகை புரதத்தை உருவாக்க வேண்டும். வைரசுகள் தாங்கள் பெருகுவதற்கு வேண்டிய புரதத்தை செல்களைக் கொண்டு உற்பத்தி செய்ய வைக்கின்றன.
# வைரசுகளைப் பற்றிய அறிமுகம்

## வாழ்க்கைச் சுழற்சி

வைரசானது ஒரு செல்லினைத் தொற்றும் போது அது அச்செல்லினை பல வைரசுப் படிகளை உருவாக்கச் செய்கிறது. செல்களில் வாழும் வைரசுகள் கீழ் வரும் ஆறு வாழ்க்கை நிலைகளைக் கொண்டுள்ளன.
- **இணைப்பு**: செல்லின் மேற்பரப்பில் உள்ள சில வகை மூலக்கூறுகளுடன் வைரசுகள் ஒட்டிக் கொள்கின்றன.
- **உட்புகுதல்**: இணைந்த பின் வைரசு செல்லுடன் பிணைகிறது அல்லது என்டோசைட்டோசிசு எனும் முறையில் செல்லுக்குள் செல்கிறது.
- **உறைநீக்கம்**: செல்லுக்குள் வைரசின் கேப்சிடு உறையானது வைரசின் என்சைம்களாலோ அல்லது செல்லின் என்சைம்களாலோ நீக்கப்பட்டு, கரு அமிலம் வெளிப்படுகிறது.
- **படியாக்கம்**: இந்நிலையில் செல்லானது வைரசின் ஆர்.என்.ஏ தகவல்களைப் பயன்படுத்தி வைரசு புரதங்களை உருவாக்குகிறது. செல்லின் கரு அமிலங்களை (ஆர்.என்.ஏ அல்லது டி.என்.ஏ) உருவாக்கும் தன்மையைக் கொண்டு வைரசின் டி.என்.ஏ வையோ ஆர்.என்.ஏ வையோ உருவாக்குகிறது.
- **தொகுத்தல்**: செல்லில் உருவாக்கப்பட்ட வைரசின் புரதங்களும் கரு அமிலங்களும் தொகுக்கப்பட்டு பல நூறு புதிய வைரசுத் துகள்கள் உருவாகின்றன.
- **விடுபடல்**: புதிய வைரசுகள் செல்லில் இருந்து தப்பிக்கும் போதோ அல்லது விடுவிக்கப்படும் போதோ இது நடைபெறுகிறது. பெரும்பாலான வைரசுகள் செல்களை வெடிக்கச் செய்கின்றன – அப்போது தான் இந்த விடுபடல் நடக்கிறது.
# வைரசுகளைப் பற்றிய அறிமுகம்

## ஏற்கும் செல்லின் மீதான விளைவுகள்

வைரசுகள் ஏற்பி செல்களில் குறிப்படத்தக்க கட்டக உயிர்வேதி விளைவுகளை ஏற்படுத்துகின்றன. பெரும்பாலான வைரசு தொற்றுகளின் போது செல்லானது அழிந்து விடுகிறது. செல் வெடித்தல், செல்லின் மேலுறை மாற்றமடைதல், செல்லின் தற்கொலை ஆகியன செல் அழிவதற்குக் காரணமாக இருக்கின்றன.  
சில வகை வைரசுகளில் தொற்றிய செல்களில் எந்த மாற்றத்தையும் ஏற்படுத்துவதில்லை. செயல்படாத நிலையில் இவை செல்களில் பல மாதங்களுக்கோ அல்லது பல வருடங்களுக்கோ இருக்கும். சில வகை வைரசுகள் புற்றுநோய் தோன்றக் காரணமாக இருக்கின்றன. எச்.ஐ.வி போன்ற சில வைரசுகள் தாம் பெருகுவதற்காக செல்களின் தற்கொலையை மட்டுப்படுத்தும் திறன் கொண்டுள்ளன.
# வைரசுகளைப் பற்றிய அறிமுகம்

## வைரசுகளும் நோய்களும்

வைரசுகள் ஒரு உயிரியிடம் இருந்து மற்றொரு உயிரிக்கு பல வகைகளில் பரவுகின்றன. எனினும் ஒரு வகை வைரசு ஒன்று அல்லது இரண்டு வழிகளில் தான் தொற்றுகிறது. செடிகளைத் தாக்கும் வைரசுகள் நோய்க்காவி எனப்படும் உயிரினங்கள் மூலம் பரவுகின்றன. விலங்குகளுக்கும் மனிதர்களுக்கும் பரவும் வைரசுகளும் கூட இந்த உயிரினங்கள் (பொதுவாக குருதி உறிஞ்சும் பூச்சிகள்) மூலம் பரவுகின்றன. நோரோவைரசு, உரோட்டாவைரசு போன்ற சில வைரசுகள், நீர், உணவின் மூலமாகவும், கைகள், மனிதர்கள் தொடக்கூடிய பொருட்கள் மூலமாகவும், பாதிக்கப்பட்டவர்களுடன் நெருங்கிப் பழகுவதன் மூலமும் பரவுகின்றன. சில வகை வைரசுகள் காற்றின் மூலம் பரவுகின்றன. எச்.ஐ.வி முதலான சில வைரசுகள் பாதுகாப்பற்ற உடலுறவு மூலமும் சுத்தப்படுத்தப்படாத ஊசிகள் மூலமும் பரவுகின்றன. நோய்த் தொற்றினையும் பரவலையும் தடுப்பதற்கு, ஒவ்வொரு வைரசும் எவ்வாறு பரவுகின்றது என்பதை அறிவது மிக முக்கியமானது.
# வைரசுகளைப் பற்றிய அறிமுகம்

## வைரசுகளும் நோய்களும்

### மனிதர்களில்

சாதாரண சளி, இன்புளுவென்சா, சின்னம்மை போன்ற பொதுவான நோய்களும் எபோலா, எயிட்சு போன்ற கடுமையான நோய்களும் வைரசுகளால் வருகின்றன. நல்ல வைரசுகள் என்றழைக்கப்படுவை மனிதர்களுக்கு மிக இலேசான நோயைத் தருகின்றன அல்லது எவ்வித பாதிப்பையும் ஏற்படுத்துவதில்லை. வைரசுகள் தாம் தொற்றும் செல்லினைப் பொறுத்து பல விதமான நோய்களை ஏற்படுத்துகின்றன. சில வைரசுகள் வாழ்நாள் முழுதும் தொற்றினை ஏற்படுத்துகின்றன. தொற்றியுள்ள உயிரியின் எதிர்ப்புத் திறனையும் மீறி இவை பிழைத்துப் பெருகின்றன. இத்தகைய தன்மை ஹெப்பாட்டைட்டசு பி (B) யிலும் ஹெப்பாட்டைட்டசு சி (C) யிலும் காணப்படுகிறது. இவ்வாறு பாதிக்கப்பட்ட மனிதர்கள் வைரசினைத் தாங்கி வைத்திருப்பதில் முக்கியப் பங்கு வகிக்கின்றனர்.
# வைரசுகளைப் பற்றிய அறிமுகம்

## வைரசுகளும் நோய்களும்

### மனிதர்களில்

#### உள்ளூர்த் தொற்று

மக்கட்தொகையில் ஒரு குறிப்பிட்ட வீதமானோர் நோய்தாங்கிகளாக மாறுகையில் அந்த நோயானது உள்ளூர்த் தொற்று (*endemic*) என்றழைக்கப்படுகிறது. தடுப்பு மருந்துகள் கண்டுபிடிக்கப்படுவதற்கு முன்பு வரை வைரசு தொற்றுகள் பரவலாக இருந்தன. தொடர்ந்து நோய்த் தாக்குதல்கள் வெளிப்பட்டு வந்தன. மிதமான தட்பவெப்பநிலை உள்ள நாடுகளில் குறிப்பிட்ட பருவகாலங்களில் வைரசு தொற்றுகள் ஏற்படுகின்றன. போலியோ நோயானது கோடை காலத்திலும் சளி, இன்புளுவென்சா போன்றவை குளிர்காலத்திலும் தோன்றுகின்றன. தட்டம்மை வைரசு போன்ற சில வைரசுகள் ஒவ்வொரு மூன்றாவது ஆண்டும் பரவுகின்றன. வளரும் நாடுகளில் மூச்சு தொடர்பான தொற்றுக்கள் ஆண்டு முழுதும் உள்ளன. தெங்கு, சிக்கா போன்ற வைரசுத் தொற்றுகள் அவற்றைப் பரப்பும் கொசுக்களின் இனப்பெருக்க காலத்தில் ஏற்படுகின்றன.
# வைரசுகளைப் பற்றிய அறிமுகம்

## வைரசுகளும் நோய்களும்

### மனிதர்களில்

#### உலகத்தொற்று

வைரசுகளால் ஏற்படும் உலகத் தொற்றுகள் அரிதே. எனினும் 1980-களில் இருந்து குரங்குகள் மூலமும் சிம்பன்சிகள் மூலுமும் தொற்றிய எச்.ஐ.வி நோய் உலகத் தொற்று நோயாக மாறியது. இருபதாம் நூற்றாண்டில் இன்புளுவென்சா வைரசினால் நான்கு முறை நோய் உலகம் பரவியது. அதிலும் 1918, 1957, 1968-ஆம் ஆண்டுகளில் ஏற்பட்ட தொற்றுகள் கடுமையாக இருந்தன. பெரியம்மை ஒழிக்கப்படுவதற்கு முன்னர் அந்த நோய் 3000 ஆண்டுகளுக்கும் மேலாக உலகம் பரவு நோயாக இருந்து வந்திருக்கின்றது. மனிதர்களின் இடப்பெயர்வே நோய்கள் உலகம் முழுதுவம் பரவக் காரணமாக இருந்துள்ளது. முற்காலத்தில் கடல் வழியாகவும் (கப்பல் பயணம்), தற்காலத்தில் வான்பயணத்தின் வழியாகவும் நோய் பரவுகிறது.  
பெரியம்மையைத் தவிர மற்ற உலகத் தொற்றுகள் புதிதாகப் பரிணமித்த வைரசுகளால் ஏற்பட்டவையே. இந்த வைரசுகள் தீங்கு குறைந்த பழைய வைரசுகள் சட்டென மாறியதால் ஏற்பட்டவை. சார்சு (*SARS*), மெர்சு (*MERS*) போன்ற நோய்கள் கொரோனா வைரசின் புதிய வகைகளால் உருவானவையாகும்.  
2019 நவம்பர் மாதம் சீனாவின் வூகான் நகரில் ஒரு புதிய வகை கொரானோ வைரசு தோன்றி உலகெங்கும் பரவி வருகிறது. இதன் தீவிளைவானது இலேசான நோய் முதல் இறப்பு வரை இருக்கிறது. இது 2020-இல் உலகத் தொற்றாக உருவெடுத்துள்ளது. இது தீவிரமாகப் பரவுவதால் உலகின் பல பகுதிகளிலும் மக்களின் நடமாட்டம் மட்டுப்படுத்தப் பட்டுள்ளது.
# வைரசுகளைப் பற்றிய அறிமுகம்

## வைரசுகளும் நோய்களும்

### தாவரங்களில்

உலகில் பல வகையான தாவர வைரசுகள் உள்ளன. பெரும்பாலும் இவை விளைச்சல் அளவினைக் குறைக்கின்றன. இந்த வைரசுகளைக் கட்டுப்படுத்துவது பொருளாதார அடிப்படையில் கட்டுபடியாகாததாக இருக்கிறது. தாவர வைரசுகள் ஒரு செடியில் இருந்து இன்னொன்றுக்கு நோய்க்காவிகள் என்றழைக்கப்படும் பூச்சிகள் போன்ற உயிரினங்கள் வழியாகப் பரவுகின்றன. பொருளாதார ரீதியில் வைரசுகளைக் கட்டுப்படுத்தக் கூடிய இடங்களில் பூச்சிகளையும் வைரசு வாழக்கூடிய மற்ற களைச்செடிகளையும் அழிப்பதன் மூலம் கட்டுப்படுத்தப் படுகின்றன. தாவர வைரசுகள் வாழும் தாவரங்களில் மட்டுமே பெருகும் என்பதால் மனிதர்களுக்கும் விலங்குகளுக்கும் தீங்கற்றவை.
# வைரசுகளைப் பற்றிய அறிமுகம்

## வைரசுகளும் நோய்களும்

### பாக்டீரியா உண்ணிகள்

பாக்டீரியாக்களையும் ஆர்க்கியாக்களையும் தொற்றும் வைரசுகள் பாக்டீரியா உண்ணிகள் எனப்படுகின்றன. பன்னாட்டு வைரசு பெயரிடல் அமைப்பின் படி 11 குடும்பங்களில் 28 வகையான பாக்டீரியா உண்ணி வைரசுகள் உள்ளன. இவை கடற்சூழலில் முக்கியப் பங்கு வகிக்கின்றன. இவை பாக்டீரியாக்களைத் தொற்றி பாக்டீரியாக்கள் வெடிக்கும் போது வெளிப்படும் கரிமச் சேர்மங்கள் புதிய உயிர் வளர்ச்சிக்கு ஏதுவாக இருக்கின்றன. மேலும் இவை மனிதர்களைத் தொற்றாததால் அறிவியல் ஆய்வுகளும் எளிதாக மேற்கொள்ள முடிகிறது. இந்த வைரசுகள் நன்மை செய்யும் பாக்டீரியாக்களை (நொதித்தலுக்கு காரணமாக இருக்கும்) நம்பியிருக்கும் உணவு, மருந்துத் தொழில்களுக்கு இடையூறாக இருக்கலாம். நோயெதிர்ப்பு மருந்துகளைக் கொண்டு சில பாக்டீரியாத் தொற்றுகளைக் கட்டுப்படுத்துவது கடினமாகி வருவதால் இந்த பாக்டீரியா உண்ணிகளை மனிதர்களில் தொற்றினைக் குணப்படுத்தப் பயன்படுத்தலாம் என்பதால் இதைப் பற்றிய ஆய்வுகள் மேற்கொள்ளப்பட்டு வருகின்றன.
# வைரசுகளைப் பற்றிய அறிமுகம்

## வைரசுகளும் நோய்களும்

### ஏற்பி எதிர்ப்பு

#### விலங்குகளின் இயல்பான எதிர்ப்புத் திறன்

விலங்குகளுக்கும் மனிதர்களுக்கும் இயல்பாகவே வைரசுகளை எதிர்க்கும் திறன் உள்ளது. இது பொதுவாக எல்லா வகை வைரசுகளில் இருந்தும் காத்துக் கொள்ள உதவுகிறது. ஆனால் தொடர்ந்து இந்த வைரசு தாக்குதல் நடக்கும் போது இந்த இயல்பு எதிர்ப்பு சக்தி மேம்படுவதில்லை. இறந்த செல்களால் ஆன விலங்குகளின் தோல் வைரசுகளிடம் இருந்து அவற்றைக் காக்கிறது. வயிற்றில் இருக்கும் அமிலங்கள் உண்ணும் உணவு வழியாக சேரும் வைரசுகளை அழிக்கின்றன. இவற்றையும் மீறி வைரசு தொற்று ஏற்படும் போது விலங்குகளின் இயல்பெதிர்ப்புத் திறன் வைரசு பெருகாத வாறு தடுக்கிறது. வைரசு தொற்று ஏற்பட்டுள்ள போது இன்டெர்பெரான் என்னும் சிறப்பான ஹார்மோன் சுரந்து வைரசு பெருகவதைத் தடுத்தும் வைரசு தொற்றிய செல்களை அழித்தும் காக்கிறது. செல்களுக்குள் வைரசின் ஆர்.என்.ஏ வினை அழிக்கும் என்சைம்கள் உள்ளன.
# வைரசுகளைப் பற்றிய அறிமுகம்

## வைரசுகளும் நோய்களும்

### ஏற்பி எதிர்ப்பு

#### விலங்குகளின் தகவமைத்துக் கொண்ட எதிர்ப்புத் திறன்

வைரசுகளுக்கு எதிரான குறிப்பிட்ட எதிர்ப்புத் திறன் உயிரனங்களுக்கு நாளடைவில் ஏற்படுகிறது. இதற்கு குருதி வெள்ளையணுக்கள் காரணமாக இருக்கின்றன. இந்த அணுக்கள் வைரசுத் தொற்றுகளை நினைவில் கொண்டு ஆண்டிபாடி எனும் பிறபொருளெதிரியை உருவாக்குகின்றன. இவை வைரசுகளுடன் ஒட்டிக்கொண்டு வைரசு பெருகுவதைத் தடுக்கின்றன. இவை ஒரு குறிப்பிட்ட வைரசு வகையை மட்டுமே தாக்கும் திறன் கொண்டன. தொற்றின் தொடக்கத்தில் உடல் பலவகையான ஆண்டிபாடி எனும் எதிர்ப்பொருட்களை உருவாக்குகிறது. தொற்று அடங்கியவுடன் சில எதிர்ப்பொருட்கள் மட்டும் தொடர்ந்து உற்பத்தி செய்யப்படுகின்றன. இது அந்த வைரசுக்கு எதிரான எதிர்ப்புச் சக்தியை வாழ்நாள் முழுதும் அளிக்கிறது.
# வைரசுகளைப் பற்றிய அறிமுகம்

## வைரசுகளும் நோய்களும்

### ஏற்பி எதிர்ப்பு

#### தாவரங்களின் எதிர்ப்புத் திறன்

தாவரங்கள் வைரசுகளுக்கு எதிரான திறன் மிக்க எதிர்ப்பாற்றலைக் கொண்டுள்ளன. வைரசு எதிர்ப்பு *எதிர்ப்பு ஆர் மரபணு* ( resistance (R) gene) எனும் பொருள் மிகவும் திறம்பட வேலை செய்கிறது. வைரசு தொற்று ஏற்படும் போது இது தொற்று ஏற்பட்ட இடத்திலுள்ள செல்களை சாகச் செய்வதன் மூலம் தொற்று பரவுவதைத் தடுக்கிறது. இந்த பாதிக்கப்பட்ட இடங்களை வெறும் கண்களாலேயே செடியின் மேற்பரப்பில் பார்க்க இயலும். இதேபோல் தொற்று ஏற்படுகையில் தாவரங்கள் சாலிசிலிக் அமிலம் முதலான உயிர்க்கொல்லிகளைச் சுரந்து வைரசுகளை அழிக்கின்றன.
# வைரசுகளைப் பற்றிய அறிமுகம்

## வைரசுகளும் நோய்களும்

### ஏற்பி எதிர்ப்பு

#### பாக்டீரியா உண்ணிகளுக்கான எதிர்ப்புத் திறன்

பாக்டீரியாக்கள் தம்மைக் காத்துக்கொள்ளும் முதன்மையான வழி அயல் டி.என்.ஏ க்களை அழிக்கும் என்சைம்களை உற்பத்தி செய்வதேயாகும். இந்த என்சைம்கள் பாக்டீரியா உண்ணிகளால் பாக்டீரியாவின் செல்லுக்குள் செலுத்தப்படும் வைரசின் டி.என்.ஏ வினைச் சிதைக்கின்றன.
# வைரசுகளைப் பற்றிய அறிமுகம்

## வைரசுகளும் நோய்களும்

### வைரசு நோய்களின் தடுப்பும் மருத்துவமும்

#### தடுப்பு மருந்துகள்

இயற்கையான வைரசுத் தொற்றினையும் அதனால் உடலில் ஏற்படும் நோய் எதிர்ப்பு விளைவுகளையும் தடுப்பு மருந்துகள் அதே நேரம் நோய் ஏற்படா வண்ணம் தடுப்பு மருந்துகள் செயல்படுத்துகின்றன. இத்தகைய தடுப்பு மருந்துகள் பெரியம்மையை ஒழிக்கவும் போலியோ, உரூபெல்லா போன்ற தொற்றுகளினால் ஏற்படும் பாதிப்பையும் இறப்பையும் பெருமளவு குறைத்துள்ளன. மனிதர்கட்கு ஏற்படும் தொற்றுகளில் கிட்டத்தட்ட 14-க்கும் மேற்பட்ட வைரசு தொற்றுகளில் இருந்து காக்க தடுப்பு மருந்துகள் உள்ளன. விலங்குகளுக்கு இதை விட அதிகமான எண்ணிக்கையில் தடுப்பு மருந்துகள் உள்ளன. தடுப்பு மருந்துகளில் உள்ள வைரசுகள் உயிருள்ளவையாகவோ உயிரற்றவையாகவோ இருக்கலாம்.
# வைரசுகளைப் பற்றிய அறிமுகம்

## வைரசுகளும் நோய்களும்

### வைரசு நோய்களின் தடுப்பும் மருத்துவமும்

#### வைரசு எதிர்ப்பு மருந்துகள்

1980-களின் நடுவில் எயிட்சு நோயானது உலகம் பரவு நோயாக மாறிய போது வைரசு எதிர்ப்பு மருந்துகளைப் பற்றிய ஆய்வுகள் அதிகமாயின. பெரும்பாலான வைரசு எதிர்ப்பு மருந்துகள் குறிப்பிட்ட வகை வைரசுத் தொற்றினையே சரிசெய்கின்றன. பாக்டீரியா எதிர்ப்பு மருந்துகளைப் போல் இவை நோய்க்காரணியைக் கொல்வதில்லை. மாறாக வைரசுகள் பெருகுவதை இந்த மருந்துகள் தடுக்கின்றன.
# வைரசுகளைப் பற்றிய அறிமுகம்

## வைரசுகளும் நோய்களும்

### சூழியலில் வைரசுகளின் பங்கு

நீர்ச்சூழலில் மிகுந்து காணப்படும் உயிரியற் பொருட்கள் வைரசுகளே ஆகும். ஒரு தேக்கரண்டி கடல் நீரில் ஏறத்தாழ ஒரு கோடி வைரசுகள் இருப்பதாகக் கூறப்படுகிறது. பெரும்பாலான பாக்டீரியா உண்ணிகள் தாவரங்களுக்கோ விலங்குகளுக்கோ தீங்கு இழைப்பதில்லை. வைரசுகள் நீர்ச்சூழலில் உள்ள பாக்டீரியாக்களைத் தொற்றி அழிக்கின்றன. கடற் சூழலில் கார்பனை மறுசுழற்சி செய்ய இது மிகவும் துணைபுரிகிறது.  
கடலில் உள்ள உயிர்த்திரளில் நுண்ணியிர்களே 90% அளவுக்கு உள்ளன. இவற்றில் 20% உயிர்த்திரளை வைரசுகள் ஒவ்வொரு நாளும் கொல்வதாகவும் பெருங்கடல்களில் உள்ள பாக்டீரியா, ஆர்க்கியா போன்ற உயிர்களைக் காட்டிலும் 15 மடங்கு அதிக எண்ணிக்கையில் இருப்பதாவும் கூறப்படுகிறது. மேலும் பல கடல்வாழ் உயிரினங்கள் அழிவதற்குக் காரணமாக இருக்கும் பாசித்திரளை அழிப்பதிலும் வைரசுகள் பங்கு வகிக்கின்றன. வைரசுகள் தொற்றும் உயிரினங்கள் குறைவாக உள்ள ஆழ்கடல் பகுதிகளிலும் கரையோரப் பகுதிகளிலும் குறைவாகவே உள்ளன.  
பெருங்கடல்களில் காற்றோட்டத்தை மேம்படுத்துவதன் மூலம் வளிமண்டலத்தில் உள்ள கார்பன் டை ஆக்சைடின் அளவைக் குறைப்பதற்கும் வைரசுகள் காரணமாக உள்ளன. அதாவது ஆண்டுதோறும் மூன்று கிகா-டன் அளவு கார்பனைக் குறைக்கின்றன. இந்த வைரசு மட்டுமன்றி மேலும் பல வைரசுகள் கடற்பாலூட்டிகளில் கண்டறியப்பட்டுள்ளன.
# சாப்லா சாலிக்

**சாப்லா சாலிக் (Shapla Salique)** **பர்சானா சாலிக்** என்றும் அழைக்கப்படும் இவர் வங்காளதேசத்தில் பிறந்த பிரித்தன் பாடகரும் மற்றும் பாடலாசிரியரும ஆவார். மேலும் இவர் ஆர்மோனியக் கலைஞரும் ஆவார்.
# சாப்லா சாலிக்

## ஆரம்ப கால வாழ்க்கை

சாலிக் வங்காளதேசத்தில் பிறந்து, சில்ஹெட் மாவட்டத்தின் உஸ்மானி நகரின் தாஜ்பூரில் வளர்ந்தார். அங்கு இவர் அடிக்கடி தனது தந்தை, மாமா மற்றும் தாத்தா பாட்டி ஆகியோர் இசை நிகழ்ச்சிகளில் கலந்துகொள்வதைப் பார்ப்பார். அவர்கள் சில்ஹெட் பிராந்தியத்தில் புகழ்பெற்ற நாட்டுப்புற பாடகர்கள் ஆவர். இவரது தாத்தா அஸ்ஃபர் அலி இசையில் மிகுந்த ஆர்வம் கொண்டிருந்தார். சாலிக்கின் இசை ஆர்வத்தை குடும்பத்தினருக்குத் தெரிவித்தார். இவரின் சகோதரர் உச்சால் ஒரு கைம்முரசு இணைக் கலைஞராவார் .  
1970 பிப்ரவரியில், சாலிக்கின் தந்தை அப்துஸ் சாலிக் (பிறப்பு 1952) ஐக்கிய இராச்சியத்திற்கு வந்தார். 1981ஆம் ஆண்டில், இவரது ஐந்து வயதில், சாலிக்கும் தாயார் ஹஸ்னா சாலிக் மற்றும் இரண்டு சகோதரர்களான உச்சால் (பிறப்பு 1973) மற்றும் சோச்சால் (பிறப்பு 1978) ஆகியோருடன் இவரது தந்தையுடன் சேர ஐக்கிய இராச்சியத்திற்கு வந்தனர். இவர்கள் லண்டனின் ஈஸ்ட் எண்டில் குடியேறினர்.
# சாப்லா சாலிக்

## தொழில்

மூன்று வயதிலிருந்தே, சாலிக் இசை நிகழ்ச்சிகளை நடத்தி வருகிறார். லண்டனின் ஷாட்வெல்லில் 1979ஆம் ஆண்டில் இவரது தந்தையால் நிறுவப்பட்ட முதல் பிரிட்டிசு வங்காளதேச இசைக் குழுவான திசாரி சில்பி கோஸ்தி என்பதில் 1985ஆம் ஆண்டு முதல் முதன்மை பாடகரானர்.  
இந்த குழு சில்ஹெட்டி நாட்டுப்புற பாடல்கள் மற்றும் காஜி நஸ்ருல் இஸ்லாத்தின் படைப்புகளில் நிபுணத்துவம் பெற்றது. பல இசைத் தொகுப்புகள் மற்றும் தொலைக்காட்சி நிகழ்ச்சிகளில் சாலிக் திசாரியை முன்னிலைப் படுத்தினார். அத்துடன் இங்கிலாந்து மற்றும் வெளிநாடுகளில் 1980கள் மற்றும் 1990களில்
# ரூனா லைலா

**ரூனா லைலா (Runa Laila)** (பிறப்பு: 1952 நவம்பர் 17) இவர் ஓர் வன்காளதேச பின்னணி பாடகரும் மற்றும் இசையமைப்பாளரும் ஆவார். இவர் தெற்காசியாவில் மிகவும் பிரபலமான பாடகர்களில் ஒருவராவார். 1960களின் பிற்பகுதியில் பாக்கித்தான் திரையுலகில் தனது வாழ்க்கையைத் தொடங்கினார். இவர் பாக்கித்தானிய பின்னணிப் பாடகர் அகமத் ருஷ்டியால் ஈர்க்கப்பட்டார். மற்றொரு பாடகர் மாலாவுக்கு பதிலாக அவருடன் ஒரு ஜோடியை உருவாக்கினார். திரைப்படங்களில் இவரது பின்னணி பாடல் - *தி ரெய்ன்* (1976), *ஜாதூர் பன்ஷி* (1977), *ஆக்சிடென்ட்* (1989), *ஒன்டோர் ஒன்டோர்* (1994), தேவதாஸ் (2013) மற்றும் *பிரியா துமி சுகி ஹூ* (2014) போன்றவை. இது சிறந்த பெண் பின்னணி பாடகருக்கான வங்காளதேச தேசிய திரைப்பட விருதுகளை ஏழு விருதுகளைப் பெற்றது. *ஏகி சினிமார் கோல்போ* (2018) படத்திற்காக சிறந்த இசையமைப்பாளர் விருதையும் வென்றார்.
# ரூனா லைலா

## ஆரம்ப கால வாழ்க்கை

கராச்சியில் பணியிலிருந்த அரசு ஊழியரான சையத் முகமது இம்தாத் அலி மற்றும் அமினா லைலா ஆகியோருக்கு சில்ஹெட்டில் லைலா பிறந்தார். கதக் மற்றும் பரதநாட்டியம் வகையின் நடனப் பாடங்களை எடுக்கத் தொடங்கினார். அந்த நாட்களில், தெற்காசிய இசையில் ஹிப் ஹாப், ராக் அண்டு ரோல், திசுக்கோ மற்றும் பிற நவீன வகைகளை அறிமுகப்படுத்தியதால் அகமது ருஷ்டி திரைப்பட இசையில் முன்னணி இசை அமைப்பாளாராக இருந்து வந்தார். அதன் பின்னர் வங்காளதேசம், இந்தியா மற்றும் சமீபத்தில் நேபாளம் போன்ற நாடுகளில் அந்தந்தத்தில் ஒரு முன்னோடி செல்வாக்காக ஏற்றுக்கொள்ளப்பட்டார். பாப் கலாச்சாரங்கள். ருஷ்டியின் வெற்றியைத் தொடர்ந்து, ஜாஸில் நிபுணத்துவம் வாய்ந்த கிறிஸ்தவ இசைக்குழுக்கள் கராச்சி, ஐதராபாத், மும்பை, டாக்கா மற்றும் லாகூரில் உள்ள பல்வேறு இரவு விடுதிகள் மற்றும் உணவகங்களில் நிகழ்ச்சிகளைத் தொடங்கின. இவர் பாடகர் அஹ்மத் ருஷ்டியின் ரசிகர் ஆனார். அவரை தனது குருவாக கருதினார். மேலும் அவரது பாடும் பாணியை மட்டுமல்லாமல் மேடையில் அவர் நிகழ்த்திய விதத்தையும் பின்பற்ற முயன்றார். பின்னர் இவர் தனது மூத்த சகோதரி தினா லைலாவுடன் (இறப்பு 1976) பாரம்பரிய இசையைக் கற்றுக்கொண்டார். இவர் செயிண்ட் லாரன்ஸ் பள்ளியில் மாணவியாக இருந்தபோது, அப்போதைய மேற்கு பாக்கித்தானில் கராச்சியில் நடந்த ஒரு பள்ளிக்கு இடையேயான பாடல் போட்டியில் வென்றார். இவர், தனது சகோதரியுடன், உஸ்தாத் அப்துல் காதர் பியாரங் மற்றும் உஸ்தாத் ஹபிபுதீன் அகமது ஆகியோரிடம் பயிற்சி பெற்றார். இவரது உறவினர் அஞ்சுமாரா பேகம் ஏற்கனவே அறியப்பட்ட பாடகராக இருந்தார். லைலாவுக்கு 12 வயதாக இருந்தபோது, உருது மொழி திரைப்படமான *ஜுக்னுவில்* ஒரு ஆண் குழந்தை நடிகருக்கான பின்னணி பாடினார். இந்தப் பாடலுக்கு *குடியா சி முன்னி மேரி* என்று பெயரிடப்பட்டது.
# ரூனா லைலா

## தொழில்

1966ஆம் ஆண்டில், *ஹம் தோனோ* என்ற உருது படத்திற்காக *அன்கி நஸ்ரான் சே மொஹாபத் கா ஜோ பைகாம் மிலா* என்ற பாடலுடன் லைலா பாக்கித்தான் திரையுலகில் முன்னேற்றம் கண்டார். இவர் பாக்கித்தான் தொலைக்காட்சியில் நிகழ்ச்சிகளை நைகழ்த்தி வந்தார். பாக்கித்தான் தொலைக்காட்சியில், இவர் *பாஸ்ம் இ லைலா* என்ற நிகழ்ச்சியைக் கொண்டிருந்தார். இவர் *ஜியா மொஹுதீன்* என்ற ஒரு நிகழ்சியில் (1972–74) தோன்றத் தொடங்கினார். பின்னர் 1970களில் உம்ராவ் ஜான் அடா (1972) போன்ற படங்களுக்கான பாடல்களையும் பாடினார்.
# ரூனா லைலா

## தனிப்பட்ட வாழ்க்கை

லைலாவுக்கு மூன்று முறை திருமணம் நடந்துள்ளது. இவர் முதலில் கவாசா ஜாவேத் கைசர் என்பவரை மணந்தார். இரண்டாவதாக சுவிஸ் குடிமகன் ரான் டேனியல் மற்றும் பின்னர் நடிகர் ஆலம்கீர் ஆகியோருடன் இருந்தது . இவருக்கு டானி என்ற மகள்இருக்கிறார். இந்த பதவியை வகித்த முதல் வ்ங்காளதேசியானார். சார்க் தூதராக தனது முதல் பயணத்தில் 2013இல் புதுதில்லிக்கு வருகை புரிந்தார். அப்போது இவர் இந்தியாவின் வெளி மற்றும் சுகாதார அமைச்சர்களை சந்தித்தார்.
# வழக்கு மூலம்

**வழக்கு மூலம்** (*Cause of action*) அனைத்து வழக்குகளுக்கும் அது உரிமை சார்ந்ததாயினும் அல்லது குற்றம் சார்ந்ததாயினும் அதை நீதிமன்றங்கள் ஏற்று நடத்த இன்றியமையாத ஒன்றாகும். வழக்கு மூலம் என்றால் சட்டத்தில் வழக்கொன்றை பதிவு செய்வதற்கான காரணக் காரியம் அல்லது காரியங்களாகும். ஒரு வழக்கு மூலம் எனப்படுவது ஒரு தனிநபருக்கு அல்லது அமைப்புக்கு மற்றவருக்கு எதிராக சட்டப்படி பரிகாரம் காண்பதற்கு உரிமை அளிக்கும் அந்த சங்கதிகள் அல்லது சட்ட தேற்றத்தின் ஒரு கணம் ஆகும். ஆங்கிலத்தில் *நடவடிக்கைக்கான காரணக்காரியம்* எனப் பொருள்படும் சொல்லாடலான *Cause of Action* என்பதின் தமிழாக்கம் ஆகும். வழக்கு மூலம் என்னும் சொல்லாடல். இந்த சொல்லாடலானது உரிமைசார்ந்து செயல்படுமுறையின் தொகுள், 1908 (CPC,1908 - இந்திய சட்டம்) -இல் பல்வேறு இடங்களில் பயன்படுத்தப்பட்டுள்ளது.  
ஆள்வரை, வரம்புகை மற்றும் வழக்கு நிராகரிப்பு ஆகிய மூன்றையும் தீர்மானிப்பதற்கான முக்கிய காரணி ஆகும் வழக்கு மூலம்.
# சாந்திதேவ் கோஷ்

**சாந்திதேவ் கோஷ்** *(Santidev Ghose)* என்பவர் ஓர் இந்திய எழுத்தாளர் ஆவார். பாடகர், நடிகர், நடனக் கலைஞர் மற்றும் இரவீந்திர சங்கீதத்தின் புகழ்வாய்ந்த இசைப்பாடல் ஆசிரியர் போன்ற பல சிறப்புகள் இவருக்கு உண்டு இந்தியாவின் மேற்குவங்க மாநிலத்திலுள்ள சாந்திநிகேதன் என்ற ஊரில் 1910 ஆண்டு மே மாதம் ஏழாம் நாள் இவர் பிறந்தார்.  
தேசம் என்ற வங்காள இலக்கிய இதழின் புகழ்பெற்ற தொகுப்பாசிரியர் சாகர்மோய் கோஷ் இவரின் தம்பி ஆவார் .  
இளைஞனாக இருந்தபோது சாந்தி நிகேதனில் ஓர் ஆசிரியராக பணிபுரிய இரவீந்திரநாத் தாகூரால் கோஷ் தேர்ந்தெடுக்கப்பட்டார். இசைக் கல்விக்காக இந்தியா முழுவதும் மட்டுமின்றி இலங்கை, சாவா மற்றும் பாலி ஆகிய நாடுகளுக்கும் இவர் அனுப்பப்பட்டார். கவிஞரின் பரிசு பெற்ற நடன நாடகங்களில் கோஷை நடிக்கவும் நடனமாடவும் தாகூர் ஊக்குவித்தார். ஊக்கம்பெற்ற கோஷ் பாட்டு, நடனம் மற்றும் நடிப்பில் அசாதாரண திறமையைக் வெளிப்படுத்தினார். சாந்திநிகேதனில் வாழ்ந்த நீண்ட மற்றும் உற்பத்தி சார் வாழ்க்கையில் கோஷ் ஏராளமான மாணவர்களுக்கு கற்பித்தார். அவர்களில் பலர் பின்னர் புகழ்பெற்ற குறிப்பிடத்தக்க பாடகர்களாக மாறினர். சுசித்ரா மித்ரா மற்றும் பிரமிதா மாலிக் போன்றவர்கள் சில உதாரணங்களாகும் . கிருஷ்ணகாளி போன்ற தாகூரின் சில கவிதைகளை புதிய கவிதை-பாடல்களாக கோஷ் மாற்றினார். ஒவ்வொரு சரணத்திற்கும் பின்னர் முதல் இரண்டு வரிகளை மீண்டும் மீண்டும் பாடாமல் தொடர்ச்சியாக பாடும் ஒரு புதிய வழிமுறையை கோஷ் உருவாக்கினார். பொதுமக்கள் முன்னிலையில் கோஷ் இதை பாடியும் காட்டினார். ஆசிய இசைக்கு குறிப்பாக இரவீந்திரநாத் தாகூரின் பாடல்களுக்கு எழுத்தாளராகவும் உரிமையாளராகவும் கோஷ் புகழ் பெற்றார். கோஷ் தனது வாழ்நாளில் இசைக் கல்விக்கூடங்கள், பல்கலைக்கழகங்கள் மற்றும் இந்திய அரசாங்கத்திடமிருந்து குறிப்பிடத்தக்க விருதுகளையும் அங்கீகாரத்தையும் பெற்றார், இந்திய அரசால் ஒரு தேசிய அறிஞராகவும் அறிவிக்கப்பட்டார். கோஷ் இசைத்துறைக்கு ஆற்றிய பங்களிப்பை நினைவுகூரும் வகையில் 2002 ஆம் ஆண்டில் இந்தியா ஓர் அஞ்சல் தலையை வெளியிட்டது. காலங்காலமாக இசையின் தனித்துவமான படைப்பாற்றலை முன்னெடுக்கும் இசைக் கலைஞர் வகையைச் சேர்ந்தவர் கோஷ் என்று இந்தியத் தகவல் தொடர்பு மற்றும் தகவல் தொழில்நுட்ப அமைச்சர் குறிப்பிட்டார் .  
இசை, நடனம் மற்றும் நாடகத்திற்கான தேசிய அகாடமியான சங்கீத நாடக அகாடமி வழங்கும் உயரிய விருதான சங்கீத நாடக அகாடமியின் கவுரவ உறுப்பினர் விருதை 1976 ஆம் ஆண்டு வழங்கி சிறப்பித்தது
# சாந்திதேவ் கோஷ்

## வாழ்க்கை வரலாறு

சாந்திதேவ் கோஷ் 1910ஆம் ஆண்டு மே 7 ஆம் தேதி சந்த்பூர் அருகிலுள்ள பஜாப்தி என்னும் கிராமத்தில் பிறந்தார். அப்போது இந்த கிராமம் பிரித்தானிய கட்டுப்பாட்டு இந்தியத் தளங்களில் ஒன்றாக திகழ்ந்தது. தற்போது இக்கிராமம் வங்காள தேசத்தில் உள்ளது.  
தந்தை காளிமோகன் கோஷ் இவர் பிறப்பதற்கு முன்னதாகவே இரவீந்திரநாத் தாகூருடன் வேலை செய்தார். களி மோகன் கோஷ் விசுவபாரதியில் கிராமப்புற புணரமைப்பு அலகு ஒன்றை கட்டமைப்பதற்கு உறுதுணையாக இருந்தார். சாந்திதேவின் தாயின் பெயர் மனோரமா தேவி ஆகும். உண்மையில் காளிமோகன் கோஷ் இன்றைய வங்காள தேசத்திலுள்ள சிலைதா என்ற ஊரில் தாகூரின் தோட்டத்தில் கிராமப் புணரமைப்பு பணிக்காகவே அனுப்பப்பட்டார். பின்னர் சாந்திநிகேதனுக்கு அருகில் இதே பணிக்காக காளிமோகன் கோஷ் மீண்டும் அழைக்கப்பட்டார். காளிமோகன் தனது ஆறு மாத மகனை, பின்னர் சாந்திமோய் (அமைதியான பொருள்) கோஷ் என்ற பெயருடன் தாகூரிடம் அழைத்து வந்தார். தாகூர் அவரது பெயரின் நடுத்தர பகுதியை மாற்றினார், எனவே அவரது முதல் பெயர் சாந்திதேவ் (சமாதானத்தின் இறைவன் என்று பொருள்) கோஷின் பொதுவான முதல் பெயராக மாறியது.  
1901 ஆம் ஆண்டு தாகூர் நிறுவிய சாந்திநிகேதன் ஆசிரம வித்யாலயத்தில் சாந்திதேவ் தனது பள்ளிக் கல்வியைப் பெற்றார். தாகூர் மற்றும் தினேந்திரநாத் ஆகியோரின் நேரடி வழிகாட்டுதலின் கீழ் இசை, நடனம் மற்றும் நடிப்பு ஆகியவற்றில் தேர்ச்சி பெற்றார். தாகூரின் தூதராக இன்றைய இந்தோனேசியா, இலங்கை, பர்மா, ஜாவா மற்றும் பாலி ஆகிய நாடுகளுக்குச் சென்று அண்டை நாடுகளின் இசை மற்றும் நடனம் முதலியவற்றை கற்றுக் கொண்டார்.  
1930 ஆம் ஆண்டு தனது இருபதாம் அகவையில் விசுவபாரதி பல்கலைக்கழகத்தில் ஆசிரியராக கோஷ் தமது பணியைத் தொடங்கினார். இவர் 1946 ஆம் ஆண்டில் இல கோஷ் என்பவரை மணமுடித்தார். பின்னர் விசுவபாரதி பல்கலைக்கழகத்தின் இசைத் துறையான சங்கீத் பவானாவில் இரவீந்திர இசை மற்றும் நடனத் துறையின் பேராசிரியராகவும் தலைவராகவும் பணியாற்றினார். 1964 மற்றும் 1968 ஆண்டுகளுக்கு இடையிலும் 1971 மற்றும் 1973 ஆண்டுகளுக்கு இடையில் இந்த நிறுவனத்தின் முதல்வராகவும் இவர் பணியாற்றினார்.  
சாந்திதேவ் 1948 ஆம் ஆண்டு கல்கத்தாவின் அகில இந்திய வானொலியின் ஆலோசனைக் குழுவில் உறுப்பினராக நியமிக்கப்பட்டார். 1956-60 ஆ ஆண்டுகளில் புது தில்லியிலுள்ள சங்கீத்-நாடக அகாடமியின் வெளியீட்டுக் குழுவின் உறுப்பினராக பணியாற்றினார். பிரபாசி பாங்கோ சாகித்ய சம்மேளனம் என்ற வெளிநாட்டவர் பெங்காலி கலாச்சார அமைப்பு மற்றும் அசாம் சாகித்ய சம்மேளனம் (1964) ஆகியவற்றின் இசைப் பிரிவின் தலைவராகவும் இருந்தார். செழுமையான இப்பாடகர் இந்தியாவிலும் வெளிநாட்டிலும் பரவலாகப் பயணம் செய்தார். ஐக்கிய இராச்சியம், ஜப்பான், வங்காள தேசம், இலங்கை மற்றும் முன்னாள் சோவியத் ஒன்றியம் போன்ற பல நாடுகளுக்கு பயணம் செய்தார்.
# Module:Medical cases chart
# ககன்தீப் காங்கு

**ககன்தீப் காங்கு FNA, FASc, FRS** (பி. நவம்பர் 3, 1962 ), குழந்தைகளில் வைரசு தொற்றுகள் மற்றும் ரோட்டா வைரஸ் தடுப்பூசிகளின் சோதனை ஆகிய புலங்களில் ஒரு முன்னணி ஆராய்ச்சியாளர் ஆவார். 2019 ஆம் ஆண்டில், அரசக் குமுகத்தின் உறுப்பினராகத் (ராயல் சொசைட்டி ஃபெலோ) தேர்ந்தெடுக்கப்பட்ட முதல் இந்திய பெண்மணி என்ற பெருமையை பெற்றார்.
# ககன்தீப் காங்கு

## தொழிலும் ஆராய்ச்சியும்

1990களின் முற்பகுதியில் இருந்து இந்தியாவில் வயிற்றுப்போக்கு நோய்கள் மற்றும் பொது சுகாதாரம் குறித்து பணியாற்றிய வரும் மருத்துவ விஞ்ஞானி ஆவார் காங்கு. இந்தியாவில் ரோட்டா வைரசு தொற்றுநோய் மற்றும் தடுப்பூசி துறையில் முக்கிய பங்களிப்பாளராக உள்ளார் . பின்தங்கிய சமூகங்களில் உள்ள சிறு குழந்தைகளுக்கு தடுப்பூசிகள், நுரையீரல் நோய்த்தொற்றுகள் மற்றும் ஊட்டச்சத்து ஆகியவற்றில் கவனம் செலுத்திய அவர், தீவிர ஆய்வக ஆராய்ச்சியுடன் கூடிய கள நோய்ப்பரவு இயலை இணைத்து இந்தியாவில் தொற்று நோய்களின் அறிவியல் மற்றும் கொள்கை ஆகியவற்றை உருவாக்க விழைகிறார். இந்தியா முழுவதும் ரோட்டா வைரசு நோயினால் ஏற்படும் அதிக பாதிப்பு, வைரசுகளின் மரபணுப் பன்மயம் மற்றும் வாய்வழி தடுப்பூசிகளின் செயல்திறனை மேம்படுத்த பல அணுகுமுறைகளை ஆராய்வது ஆகிய பலவற்றை ரோட்டா வைரசு குறித்த அவரது விரிவான ஆராய்ச்சி அளித்துள்ளது. இத்தகைய செயல்பாடுகள் இந்தியாவின் "தடுப்பூசி அறிவுத்தாய்" என்ற பெயரை அவருக்குப் பெற்றுத்தந்தன.
# பஞ்சாராம ஸ்தலங்கள்

## **பஞ்சாராம ஸ்தலங்கள் சுருக்கம் :**

முன்பு ஒரு சமயத்தில் தேவர்களை கொடுமை படுத்திய தாரகாசூரனை அழிக்க சிவனிடம் வேண்டிய போது,
தாரகாசூரன் சிறந்த சிவ பக்தன் ஆதலால் அவனை ஒன்றும் செய்ய முடியாமல் தவித்தனர்.
மஹாவிஷ்ணு அவனை அழிக்க முருகப்பெருமானை நாடுமாறு கூறினார். தாரகாசூரன் ஆத்ம லிங்கத்தை தன் கழுத்தில் வைத்து கொண்டு இருந்தான். முருகன் தாரகாசூரனை அழிக்க, அந்த ஆத்ம லிங்கம் ஐந்து பாகங்களாக உடைந்து ஐந்து இடங்களில் பிரதிஷ்டைசெய்யபட்டது. அமராராமம் , குமராராம் பாணங்கள் உயரமானவை எனவே இரண்டு மாடி அமைப்பாக கோயில் உள்ளது. கோடிபலி என்று ஊர் திராசாராமத்திலிருந்து 12கி.மீ தூரத்தில் உள்ளது..இங்கு சிவ லிங்கத்தில் நீர் ஊறுகிறது . எவ்வளவு நீர் ஊறினாலும் படி தாண்டி வருவது இல்லை.
# பஞ்சாராம ஸ்தலங்கள்

## **அமராராமம் :**

தாராசூரனை வதம் செய்த போது முருகன் அவர் கழுத்தில் இருந்த சிவலிங்கத்தை தகர்க்க அந்த பாகம் விழுந்த முதல் தலமே அமராராமம் தலம் ஆகும். ஆதி அந்தம் இல்லாத இந்த பரம்பொருளுக்கு அமரேஸ்வரர் என பெயரிட்டு இந்திரன் பிரதிஷ்டை செய்தான். தேவ குரு பிரகஸ்பதி இத்தலத்தில் காஞ்ச பர்வதம் பாதாளம் வரை ஊன்றி நின்றுகிருஷ்ணாநதி அந்த மலையை சுற்றி செல்லும்போது அமரேஸ்வரர்கோ அல்லது ஆலயத்திற்கோ எந்த பாதிப்பு ஏற்படாதவன்னம் அம்பாள் மற்றும் இதர பரிவார தெய்வங்களையும் பிரதிஷ்டை செய்தார். அந்த நாளிலிருந்தே தேவர்கள் அனைவரும் சம்ஹாரத்திற்கு செல்லுவதற்கு முன் இத்தல பெருமானை தங்கி வழிபட்டு தான் செல்வார்கள் என ஐதீகம். இந்திரன் வழிபட்ட ஸ்தலமாதலால் அமரேஸ்வரம் என்றும் அமராவதி என்கிற நதியின் பெயரும் அமைந்தது.  
**வழி:** விஜயவாடாவிலிருந்து 40கிமீகுண்டூர் அருகே உள்ளது.